**ZÁPISNICA**

**z mimoriadneho zasadnutia obecného zastupiteľstva v Hubošovciach zo dňa 17.2.2011**

 **Prítomní:**

 Starostka obce : Katarína Škvarlová

 Poslanci OZ : Igor Goč

 Mária Smolková, Ing.

 Anton Urban

**Program:**

1. Otvorenie

2. Schválenie prijatia úveru od DEXIA Banky – cesta Poľová

3. Schválenie vypracovania ekonomickej štúdie na čerpanie prostriedkov z eurofondov

4. Návrh na uznesenie

5. Záver

**K bodu 1: Otvorenie**

 Zasadnutie OZ otvorila a  prítomných privítala starostka obce Katarína Škvarlová. Skonštatovala , že OZ je uznášaniaschopné, preto prítomných poslancov oboznámila s programom rokovania. Poslanec p. Jozef Guman sa ospravedlnil z pracovných dôvodov , takisto p.Mikolajová sa ospravedlnila zo zdravotných dôvodov.

**K bodu 2: Schválenie prijatia úveru od DEXIA Banky – cesta Poľová**

V zmysle zákona č. 369/1990 Zb. o obecnom zriadení a jeho ďalších ustanovení predložila starostka obce na schválenie prijatie úveru na prefinancovanie stavby cesty Poľová do doby poskytnutia príspevku z PPA.

Diskusia :

Keďže sa dňa 17.2.2011 konal aj kontrolný deň na stavbe cesty Poľová stretli sa prítomní poslanci so zástupcami firmy ROPO, ktorá stavbu realizuje, takisto bol prítomný aj projektant stavby, stavebný dozor a projektová manažérka. Keďže sú na danú stavbu už vystavené faktúry za zrealizované práce je nutné požiadať banku o poskytnutie úverovej linky na úhradu nákladov na výstavbu, keďže PPA uhradí dotáciu až po zaplatení diela. Poslanci k uvedenému nenamietali a prijatie úveru schválili.

 - 2 -

**K bodu 3: Schválenie vypracovania ekonomickej štúdie na čerpanie prostriedkov z eurofondov**

Starostka oboznámila poslancov s ponukou vypracovania ekonomickej štúdie , ktorá je potrebná k čerpaniu finančných prostriedkov z eurofondov. Ekonomická štúdia by posúdila reálne možnosti obce ako uchádzača o dotácie z eurofondov v jednotlivých záujmových oblastiach. Poslanci uvítali vyhotovenie takéhoto dokumentu a požiadali starostku o možnosť pripomienkovania v procese jej spracovania.

**K bodu 4 : Návrh na uznesenie**

Na  mimoriadnom zasadnutí Obecného zastupiteľstva boli prijaté a schválené nasledovné uznesenia :

**Uznesenie z  mimoriadneho zasadnutia OZ obce Hubošovce konaného dňa 17.2.2011**

Obecné zastupiteľstvo v Hubošovciach na svojom mimoriadnom zasadnutí prerokovalo:

1.Prijatie úveru od DEXIA Banky

2.Vypracovanie ekonomickej štúdie obce

**Uznesenie č. 11:**

 **Obecné zastupiteľstvo v Hubošovciach s ch v a ľ u j e :**

 **Prijatie úveru vo výške 158 400 EUR od DEXIA Banky a jeho zabezpečenie zmenkou na prefinancovanie investičného projektu Rekonštrukcia a výstavba miestnych komunikácií v obci Hubošovce**

Termín : do ukončenia stavby- rok 2011

 Zodpovedá: starostka obce,OZ

Hlasovanie:

|  |  |  |
| --- | --- | --- |
| **Za návrh** | **Proti návrhu** | **Zdržal sa hlasovania** |
| Igor Goč |  |  |
| Smolková Mária, Ing. |  |  |
| Anton Urban |  |  |

**Uznesenie č. 12:**

 **Obecné zastupiteľstvo v Hubošovciach s ch v a ľ u j e :**

 **Vypracovanie ekonomickej štúdie na posúdenie stavu a možností čerpania prostriedkov z eurofondov**

Termín : jún 2011

 Zodpovedá : starostka obce,

Hlasovanie:

|  |  |  |
| --- | --- | --- |
| **Za návrh** | **Proti návrhu** | **Zdržal sa hlasovania** |
| Igor Goč |  |  |
| Smolková Mária, Ing. |  |  |
| Anton Urban |  |  |

Prijatím uvedených uznesení bolo mimoriadne zasadnutie OZ v Hubošovciach ukončené.

 Katarína Škvarlová

 starostka obce

 Jozef Guman

 Anton Urban

 overovatelia zápisnice

**Obec – Obecný úrad Hubošovce, Hubošovce 136, 082 66 Uzovce**

 **Výpis z uznesení**

Mimoriadneho zasadania Obecného zastupiteľstva v Hubošovciach konaného dňa : 17.2.2011 v zasadačke Ocú

**Uznesenie č. 11:**

 **Obecné zastupiteľstvo v Hubošovciach s ch v a ľ u j e :**

 **Prijatie úveru vo výške 158 400 EUR od DEXIA Banky a jeho zabezpečenie zmenkou na prefinancovanie investičného projektu Rekonštrukcia a výstavba miestnych komunikácií v obci Hubošovce**

Termín : do ukončenia stavby- rok 2011

 Zodpovedá: starostka obce,OZ

**Uznesenie č. 12:**

 **Obecné zastupiteľstvo v Hubošovciach s ch v a ľ u j e :**

 **Vypracovanie ekonomickej štúdie na posúdenie stavu a možností čerpania prostriedkov z eurofondov**

Termín : jún 2011

 Zodpovedá : starostka obce

V Hubošovciach dňa: 17.2.2011 Katarína Škvarlová

 Starostka obce